09/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.30233 UTE ACCESO PUERTO CORUÑA, de conformidade co artigo 245 do Regulamento do dominio público hidráulico, solicita autorización para o vertido ao rego de Suevos (costa da Coruña entre A Coruña e Camariñas) dun caudal máximo de 30,52 m 3 /día (9.156 m 3 /ano) de augas residuais industriais depuradas e dun caudal máximo de 852 m 3 /día (144.840 m 3 /ano) de augas residuais de escorrega procedentes das obras de execución do túnel da Costa enmarcado no proxecto de construción do acceso ao porto exterior da Coruña (T. M. Arteixo). As augas residuais industriais xeradas na perforación dos túneles (21,6 m 3 /día - 6.480 m 3 /ano) así como as augas residuais procedentes das infilttacións (8,92 m 3 /día - 2.676 m 3 /ano) son bombeadas cara un sistema de decantación en formigón proxectado de 14 m 2 de base e 2,5 m de altura e talude 1:1 localizado á saída do túnel na boca leste e constituído por prebalsa de 30 m 2 de superficie e tres compartimentos de 36, 12 e 30 m 2 de superficie, respectivamente, dispostos en serie e conectados por cóbados de desbaste. O primeiro compartimento conta con barreiras absorbentes de hidrocarburos e adición manual de coagulante/floculante. O segundo compartimento conta con control e axuste de pH mediante sonda e dosificación de ácido clorhídrico. As augas residuais industriais depuradas son vertidas á cuneta executada no lateral dereito para o seu vertido, xunto coas escorregas xeradas no ámbito das actuacións, ao rego de Suevos (costa da Coruña entre A Coruña e Camariñas) no punto de coordenadas UTM: X=541.938; Y=4.799.351. As augas residuais de escorrega xeradas na zona afectada pola actuación (80.000 m 2 ) son recollidas mediante dúas cunetas laterais de xeometría trapezoidal de 0,6 m de base, 0,6 m de altura e talude 1:1, escavadas no terreo e dotadas de barreiras de contención de sedimentos construidas a base de balas de palla cada 20 - 25 m. A cuneta esquerda conéctase mediante condución de polipropileno de 500 mm de diámetro coa cuneta dereita, que verte ao rego de Suevos (costa da Coruña entre A Coruña e Camariñas) no punto de coordenadas UTM: X=541.938; Y=4.799.351. Para as augas residuais fecais xeradas no ámbito das actuacións empréganse sanitarios químicos, polo que non se realiza vertido delas ao dominio público. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito na rúa Wenceslao Fernández Flórez, 1, da Coruña, onde se atopa exposto o proxecto para que poida ser examinado por quen desexe. Santiago de Compostela, 21 de xuño de 2012. O xefe da Área de Vertidos, e. f. Asdo.: Francisco Julio Gutiérrez García